system
Răspunde în limba română, în stilul Wikipedia, cat mai corect gramatical.
user
Îmi poți explica despre Alfredo Di Stéfano?
assistant
Alfredo Stéfano Di Stéfano Laulhé (n. 4 iulie 1926 – d. 7 iulie 2014) a fost un fotbalist și antrenor de fotbal argentiniano-spaniol, considerat unul dintre cei mai mari jucători din istoria fotbalului. El este de obicei asociat cu echipa Real Madrid, și Ferenc Puskás, și a jucat un rol crucial în cucerirea de către acest club a Cupei Campionilor Europei de cinci ori în cinci sezoane consecutive începând cu 1956. Di Stéfano a jucat pentru echipele naționale ale Argentinei, Columbiei și Spaniei, dar nu a participat la nici un campionat mondial.

Poreclit „Saeta rubia” („săgeata blondă”), Di Stéfano a fost un atacant puternic, cu rezistență fizică, adaptabilitate tactică, și cel mai important o viziune bună asupra jocului care îl făcea conducătorul de joc al atacului echipei sale. Di Stéfano este al cincilea cel mai bun marcator din istoria Campionatului Spaniei, și al doilea cel mai bun marcator din istoria lui Real Madrid, cu 216 goluri în 282 meciuri de campionat între 1953 și 1964.

În noiembrie 2003, pentru a celebra jubileul UEFA, Di Stéfano a fost ales drept ”Jucătorul de Aur” al Spaniei de către Federația Regală Spaniolă de Fotbal ca fiind cel mai bun jucător spaniol din ultimii 50 de ani. În martie 2004, Alfredo Di Stéfano a fost inclus de Pelé în lista "celor mai buni 125 de fotbaliști în viață" (în septembrie 2009, Pelé a spus că Di Stéfano este cel mai bun jucător argentinian din toate timpurile). Într-un voting consultativ printre foștii câștigători ai Ballon d'Or organizat de revista franceză France Football pentru a alege ”Jucătorul Secolului”, Di Stéfano s-a clasat pe locul 4, în spatele lui Pelé, Diego Maradona și Johan Cruyff.

Jucători ca Pelé, Eusébio, Luis Suárez, Sandro Mazzola și John Charles l-au descris pe Di Stéfano ca fiind "cel mai complet fotbalist din istoria fotbalului".

Biografie 

Născut într-o familie de imigranți italieni din Capri , Di Stéfano și-a început cariera la clubul argentinian River Plate în 1943. A câștigat de șase ori campionatul în primii 12 ani ai carierei în Argentina și Columbia (a jucat pentru echipa Millonarios din Bogotá) înainte de a se transfera la Real Madrid în 1953. Rivalii lor, FC Barcelona, credeau că deja și-au asigurat serviciile sale, când guvernul spaniol a propus o soluție solomonică ce a fost respinsă de Barcelona, astfel jucătorul ajungând la Real Madrid.

Cu 49 goluri în 58 meciuri, Di Stéfano a fost golgheter pe plan european pentru zeci de ani, fiind întrecut abia în 2005 de jucătorul madrilen Raúl. Culmea carierei sale a fost poate atinsă în timpul finalei câștigate cu scorul de 7-3 în fața celor de la Eintracht Frankfurt în Finala Cupei Europei din 1960 de pe Hampden Park, un meci considerat de către unii ca fiind cel mai frumos din Europa. A fost votat fotbalistul european al anului în 1957 și 1959.
    
Di Stéfano a câștigat mai multe titluri și cupe naționale cu Real, dar nu a ajuns niciodată la un turneu de campionat mondial. S-a transferat la echipa RCD Espanyol în 1964 și a jucat până la retragerea sa din activitate la vârsta de 40 de ani.

Di Stéfano este în prezent al treilea marcator din toate timpurile în istoria primei divizii spaniole, cu 228 de goluri în 329 de meciuri, după Hugo Sánchez (234 de goluri) și Telmo Zarra (251). Di Stéfano este de asemenea golgheterul lui Real Madrid din toate timpurile în campionat, cu 216 goluri în 282 de meciuri între 1953 și 1964.

După retragere, a început să antreneze. A condus cluburile argentiniene Boca Juniors și River Plate la câștigarea campionatului, și a câștigat campionatul Spaniei cu Valencia CF, și apoi Cupa Cupelor în 1980. A antrenat pe Real Madrid între anii 1982 și 1984, iar din 5 noiembrie 2000 este președinte onorific al clubului. Din 2009 este Ambasadorul sportiv al Argentinei.

Di Stéfano a fost desemnat de Pelé ca unul dintre cei 125 cei mai mari fotbaliști în viață în martie 2004, și e considerat a fi între primii zece cei mai talentați atacanți din istoria fotbalului (în septembrie 2009 a afirmat că Di Stéfano a fost cel mai bun jucător „din toate timpurile”), alături de Diego Maradona, George Best, Johan Cruijff și însuși Pelé.
În timpul carierei de jucător, a fost uneori considerat a fi mai bun decât Pelé.

Foști fotbaliști ca Pelé, Eusébio, Luis Suárez, Sandro Mazzola sau John Charles au zis despre Di Stefano că a fost „cel mai complet fotbalist din istoria fotbalului”.

Este al doilea fotbalist argentinian ca număr de trofee din istorie.

Alfredo Di Stefano a declarat despre Maradona: „La tehnică individuală, îmi este mult superior pentru ceea ce poate face cu mingea; capacitatea mea de a acoperi întreg terenul și adaptabilitatea mea sunt calitățile pe care el încă nu le are, deși cu un antrenament potrivit, ar putea cu ușurință să mă întreacă.”

Viața personală 
Alfredo di Stefano s-a căsătorit în 1950 cu Sara Freites Varela, care a murit pe data de 14 mai 2005, cu care a avut șase copii: Nanette, Silvana, Alfredo, Elena, Ignacio și Sofia, și mai mulți nepoți. După cariera sa sportivă, Alfredo di Stefano a continuat să trăiască în Spania, și-a instalat în grădina sa o statuie sub forma unei mingi rotunde care este scrie Gracias vieja (Vă mulțumesc).

De-a lungul carierei sale, Alfredo di Stefano a jucat în mai multe filme. Prima sa apariție a fost în „Con los mismos colores”, film argentinean din 1949. În Spania, a apărut în mai multe filme documentare despre Real Madrid, printre care „Saeta Rubia” din 1956, în care a jucat propriul rol.

Pe 24 decembrie 2005, Di Stéfano a suferit un infarct.

Decesul 
Ca urmare a unui atac de cord în iulie 2014, Di Stéfano, în vârstă de 88 de ani a fost transferat la terapie intensivă la spitalul Gregorio Marañón din Madrid, unde pe 7 iulie s-a stins din viață.

Pe 8 iulie, sicriul cu corpul neînsuflețit al lui Di Stéfano a fost expus publicului pe Stadionul Santiago Bernabéu. Președintele lui Real Madrid Florentino Pérez și căpitanul Iker Casillas au fost și ei printre mulțime. În urma decesului său, Di Stéfano a primit omagii de la multe personalități din lumea fotbalului, printre care, Alex Ferguson, Johan Cruyff, Pelé, Cristiano Ronaldo, Diego Maradona și Bobby Charlton. În cadrul meciului din semifinalele Campionatului Mondial de Fotbal 2014 dintre Argentina și Olanda din 9 iulie, Di Stéfano a fost onorat cu un minut de reculegere, iar jucătorii din echipa Argentinei au purtat panglici negre în semn de respect.

Statistici carieră

Club

Goluri internaționale pentru Argentina

Goluri internaționale pentru Spania

Palmares

Națională 
 
 Copa América: 1947

Club 
  River Plate
 Primera División: 1945, 1947
 Campionatul sud-american al cluburilor : 1948 (finalist)
  Millonarios
 Categoría Primera A: 1949, 1951, 1952,
 Copa Colombia: 1953
 Pequeña Copa del Mundo de Clubes: 1953
  Real Madrid
 Primera División: 1954, 1955, 1957, 1958, 1961, 1962, 1963, 1964
 Copa del Rey: 1962
 Cupa Campionilor Europeni: 1955–56, 1956–57, 1957–58, 1958–59, 1959–60
 Cupa Intercontinentală: 1960

Individual 
 Golgheter în Primera División Argentina: 1947
 Golgheter în Categoría Primera A: 1951, 1952
 Trofeul Pichichi: 1954, 1956, 1957, 1958, 1959
 Balonul de Aur
 1957, 1959
 Super Ballon d’Or, de France Football: 1989 
 Golgheter al Cupei Europene: 1958, 1962
 Sportivul spaniol al anului: 1957, 1959, 1960, 1964
 FIFA 100

Antrenor 

  Boca Juniors
 Primera División: 1969
 Copa Argentina: 1969
  River Plate
 Torneo Nacional: 1981
  Valencia
 Primera División: 1970–71
 Vicecampion: 1971–72
 Copa del Rey:
 Finalist: 1970–71, 1971–72
 Cupa Cupelor UEFA: 1979–80
 Segunda División: 1986–87
  Real Madrid
 Primera División:
 Vicecampion: 1982–83, 1983–84
 Copa del Rey:
 Finalist: 1982–83
 Copa de la Liga:
 Finalist: 1982–83
 Cupa Cupelor UEFA:
 Finalist: 1982–83
 Supercopa de España: 1990

Referințe

Bibliografie 
 (Autobiografie) 
 "El caso Di Stéfano", de Xavier García Luque y Jordi Finestres. Edicions 62, Barcelona, 2006. ISBN 84-297-5887-9.
 "Como el blanco Azahar", de Juan Vte. Mangriñan Frías. Edición Lulu. com, 2007

Legături externe 

 Alfredo Di Stéfano at Real Madrid  
 
 Di Stéfano's high five UEFA.com
 Di Stéfano's golden memories UEFA.com
 Madrid salute Di Stéfano UEFA.com
 Spain national team stats from Sportec.es 
 Detail of international appearances by RSSSF
 European Champions Cup/UEFA Champions League Winning Squads
 European Champions Cup/UEFA Champions League Winning Squads 

Nașteri în 1926
Decese în 2014
Fotbaliști argentinieni
Fotbaliști internaționali argentinieni
Fotbaliști spanioli
Fotbaliști internaționali spanioli
Fotbaliști ai Real Madrid CF
Fotbaliști ai cluburilor din Argentina
Fotbaliști ai cluburilor din Columbia
Fotbaliști ai cluburilor din Spania
Antrenori argentinieni de fotbal
Antrenori spanioli de fotbal
Antrenori ai lui Real Madrid
Antrenori ai cluburilor de fotbal din Argentina
Antrenori ai cluburilor de fotbal din Portugalia
Antrenori ai cluburilor de fotbal din Spania
Decese prin atac de cord
FIFA 100
Sportivi din secolul al XX-lea
Sportivi din secolul al XXI-lea
Spanioli din secolul al XX-lea
Spanioli din secolul al XXI-lea